Isusov poziv
Dobrodošli na ovaj serijal "Isusov poziv".
Korak po korak, proći ćemo kroz to što na šta nas je Isus pozvao u Luki 10.
Sada smo došli do 15. poglavlja: "Otresite prašinu."
I to je vrlo, vrlo važno.
Videli smo da Isus želi da izađemo i nađemo osobu mira.
Osoba mira je neko koga Sveti Duh privlači,
neko je ko je spreman da primi Isusa.
Spremni su.
I ima ih mnogo.
Čuli smo kako je žetva spremna, ali radnika je malo.
Ali ako želite biti efikasni u nalaženju osobe mira,
morate saslušati šta Isus ovde kaže,
kada kaže da moramo otresti prašinu i nastaviti dalje.
Jer ako ovo ne shvatate...
...nećete biti efikasni.
Nećete biti efikasni kada se radi o osobi mira.
Ono o čemu ću govoriti u ovom videu veoma je važno.
Mnoge ljude je već blagoslovilo.
Veoma je važno, ako želimo biti efikasni u Kraljevstvu Božjem,
ako želimo da vidimo kako domovi i celi gradovi dolaze u veru,
o čemu sam govorio u prošlom videu.
U prošlom videu pogledali smo šta je rekao Isus u Luki 10:7,
kada je rekao da ne bi trebalo da prelazimo iz kuće u kuću.
U ovom videu otići ćemo malo dalje i otići na stihove 10 i 11.
Zašto? Jer je to povezano sa nalaženjem osobe mira.
Želim prvo o tome da govorim.
Isus u Luki 10:10-11 kaže: "I u koji god grad dođete
i ne prime vas, izišavši na ulice njegove recite:
'I prah od vašeg grada koji je prionuo za nas otresamo vam."
Ono što je Isus ovde rekao vrlo je važno, ako želite da donosite dobar plod.
Ako želite da donosite dobar plod, morate slušati Njegove reči,
i biti brzi da otresete svoje ruke i noge i nastavite dalje.
Ne pričamo često o tome, ali to je važno.
Zamislite da ste farmer i imate nešto semena u ruci.
Ako posejete to seme u zemlju koja ne rađa,
možete nastaviti da sejete isto seme u istu tu zemlju,
ali ona neće doneti plod. Zašto?
Jer zemljište nije spremno za to.
Ali ako uzmete isto to seme i posadite ga u drugu zemlju,
dobru zemlju, doneće mnogo ploda.
To Isus ovde kaže.
Rekao je: Ako ljudi ne žele da prime našu poruku...
onda otresite prašinu sa svojih ruku i nogu i idite dalje.
Nemojte samo nastavljati da sejete isto seme u iste ljude. Zašto?
Neće doneti plod.
Kada sam počeo da govorim ljudima o Isusu, pre mnogo, mnogo godina,
nisam znao šta je On to rekao tamo.
Nisam bio svestan toga šta je rekao.
I zato što nisam znao šta je Isus rekao
potrošio sam previše vremena razgovarajući sa pogrešnim ljudima
i nisam doneo mnogo ploda.
U to vreme nisam znao da neki ljudi koje sam sretao
nisu bili spremni.
Kod nekih ljudi je trebalo samo da otresem prašinu sa svojih ruku i nogu.
Trebalo je samo da poslušam Isusa i da idem dalje.
Ali ja to nisam znao.
I tako sam, kada sam sretao ljude koji nisu bili zainteresovani,
često završavao raspravljajući se sa njima.
Treba ti Isus!
Ne. Da, treba ti!
Ne. Ne želim Isusa. Da, treba ti Isus.
Ljudi nisu bili zainteresovani.
Samo smo raspravljali, raspravljali i raspravljali.
Mislio sam da je razlog zbog kojeg nisu želeli Isusa taj
što ja nisam bio dovoljno dobar u evangelizaciji,
tako da sam pokušavao biti bolji. Vežbao sam, pripremao sam se,
i ako bi postavljali pitanja: Šta je sa Darvinom? Šta je sa evolucijom?
Mislio sam: O, moram im pružiti odgovore.
Zato sam odlazio kući, učio o Darvinu, učio o evoluciji,
i opet izlazio. Mislio sam: Sada su spremni da prime.
Ali niko nije želeo.
Jer kada bi postavljali pitanje: Hej, šta je sa Darvinom?
I vi im date odgovor... Hm. Samo su postavili novo pitanje.
Zašto? Nisu bili osobe mira.
Nisu želeli svoj život da daju Bogu.
Nisu bili spremni da daju svoj život Bogu.
Sveti Duh ih nije privlačio.
A moje reči same ne bi to učinile.
Ali šta sam ja radio? Proveo sam puno vremena
učeći o evoluciji, o Darvinu, raznim religijama, Mormonima,
Jehovinim svedocima... Učio sam sve to jer sam mislio
da mi treba odgovor za sve, ako ljudi žele da prime Boga.
Ali nikoga nisam video da dolazi Hristu.
Trebalo je da uradim ono što je Isus rekao.
Ako su želeli da se raspravljaju sa mnom, kada nisu bili otvoreni,
kada nisu želeli da slušaju...
...trebalo je samo da idem dalje.
Da sam samo nastavio dalje, umesto što sam svo svoje vreme utrošio na one koji to nisu želeli,
išao bih dalje i našao bih one koji to žele.
I to je tako, tako važno.
Ne trošite svoje vreme na ljude koji ne žele da slušaju.
Jer kada ste jednom utrošili svoje vreme,
ono vam se neće vratiti.
Kada ste posejali to svoje seme,
nećete moći ponovo da ga posejete.
Ako želite biti dobar farmer,
ako želite da vidite dobar plod,
morate biti spremni da idete dalje.
Morate raditi to što Isus kaže.
On kaže: Žetva je spremna.
On kaže da bismo trebali izlaziti
i nalaziti osobu mira.
On kaže da kada nađemo osobu mira
trebalo bi da ostanemo u njenoj kući,
da jedemo i pijemo šta nam poslužuju.
Kaže da trebamo lečiti bolesne i propovedati evanđelje.
Ali takođe kaže...
...da treba da nastavimo dalje,
ako ljudi ne žele da nas slušaju.
Ako bih, na primer, ja danas trebalo da izađem na ulicu,
možda bih zaustavio 20 ljudi, pre nego što nađem tu jednu osobu koja je otvorena.
I zato što ne trošim svo svoje vreme na prvu osobu koju sretnem,
raspravljajući i raspravljajući,
naći ću osobu mira, mnogo češće nego ranije.
Pre mnogo godina, kada sam bio napolju u evangelizaciji,
sretao sam neke koji nisu želeli Boga, pa sam mislio: Treba ti!
Ne, ne želim. Treba ti.
Završilo se našom raspravom.
Bilo je teško. Išao sam od jedne do druge osobe, i troje ljudi...
I odjednom sam raspravljao sa troje ljudi.
Odlazio sam kući i bio sam umoran.
Bio sam tako umoran. Govorio sam: Šta nije u redu?
Ljudi u Danskoj ne žele Boga. Ovde nema ljudi,
ili ljudi u Americi, bez obzira gde sam...
Ljudi ne žele Boga. Nisu otvoreni.
Ali jesu. Samo ne tih nekoliko sa kojima sam razgovarao.
Umesto da provedem sat i po vremena raspravljajući sa jednom osobom,
pola sata sa ovom osobom, pola sata sa onom osobom,
da sam bio brz u tome da idem dalje...
Došao bih do broja 15, broja 10, ili broja 8 -
te osoba koja je spremna da primi.
I video bih toliko više ploda.
Znači, kada je Isus rekao...
ako ljudi neće da prime vašu poruku onda otresite prašinu sa svojih ruku i nogu
i idite dalje - zaista je to i mislio.
U Delima 13 vidimo kako su to činili Pavle i Varnava.
Radili su to što je Isus rekao.
Čitamo u Delima 13:50-51:
"Ali Jevreji podgovoriše pobožne i poštene žene
i starešine gradske te podigoše gonjenje na Pavla i Varnavu,
i isteraše ih iz svoje zemlje.
A oni otresavši na njih prah sa svojih nogu dođoše u Ikoniju."
Ovde čitamo kako su Pavle i Varnava
radili ono što nam je Isus zapovedo svima.
Oni su bili u mestu u kojem ljudi nisu želeli da prime poruku.
Počeli su da raspravljaju.
Ali ovi nisu tamo ostali i nastavili da se prepiru i raspravljaju sa njima.
Ne. Poslušali su Isusa, otresli prašinu sa svojih nogu i pošli dalje.
I zato što su produžili dalje, Došli su u Ikoniju,
i čitamo u sledećem stihu (Dela 14:1):
"U Ikoniji pak dogodi se da oni zajedno uđoše
o zbornicu jevrejsku, i govorahu tako
da verova veliko mnoštvo Jevreja i Grka."
Čitamo ovde da su Pavle i Varnava bili u jednom mestu,
i u tom mestu ljudi nisu želeli da slušaju.
Samo su želeli da se prepiru i podigli su gonjenje.
Šta su uradili Pavle i Varnava?
Oni su poslušali Isusa.
Otresli su prašinu sa svojih ruku i nogu i produžili su dalje.
U sledem mestu u koje su došli, čitamo kako je veliko mnoštvo,
Jevreja i neznabožaca došlo u veru.
Da su svo svoje vreme proveli na drugom mestu, raspravljajući se...
ne bi videli kako to veliko mnoštvo dolazi u veru.
Ako želite da vidite kako ljudi dolaze u veru,
ako želite da vidite kako mnogo ljudi dolazi u veru,
onda morate uraditi kao i oni -
ne trošite vreme na pogrešne ljude.
Ne trošite svoje vreme na ljude koji ne žele da slušaju,
koji ne žele da se spasu.
Ali ja zaista želim da se ti ljudi spasu.
Da, želite. I ja želim da se ljudi spasu.
I Bog želi. Ali znate...
ako oni to ne žele...
ne žele.
Dajte im vreme.
Dajte im vremena da dođu u tu tačku spremnosti da se otvore.
Jer ako oni ne žele da se spasu,
a vi nastavite da im propovedate,
jedino što ćete učiniti je da će im srca još više otvrdnuti.
Video sam to.
Iznova, iznova i iznova, video sam ljude koji ne žele da se spasu.
Nisu bili spremni. Nisu bili osobe mira.
Ali imaju prijatelje i porodicu
koji samo nastavljaju da im propovedaju, propovedaju, propovedaju,
propovedaju.
Ovi to ne žele, ali oni nastavljaju da im propovedaju, propovedaju i propovedaju.
Oni to ne žele i bune se,
ali ovi nastavljaju da propovedaju i propovedaju tim ljudima.
Znate šta se dogodilo?
Nisu došli Bogu. Otišli su još dalje.
Otvrdlo im je srce i postali su ogorčeni.
Ne propovedajte ljudima koji ne žele da slušaju.
Prestanite to da radite.
Dajte im vremena da dođu u tačku kada će biti spremni.
A vi u međuvremenu idite dalje
i nađite ljude koji su spremni da prime.
Pročitaću vam nešto iz ovog poglavlja moje knjige.
"U prošlosti, kada sam izlazio da vršim evangelizaciju na ulici,
zaustavljao sam samo tri ili četiri osobe za sat ili dva,
jer sam uvek vodio veoma duge razgovore.
Da, razgovarao sam sa njima o Bogu, evoluciji, nauci,
i pošto se naš razgovor završi odlazio sam kući
a da nikada nisam naišao na osobu mira.
Odlazio sam kući misleći da nešto nije u redu sa žetvom,
jer ti koje sam sretao nisu bili otvoreni.
Da, mislio sam da žetva nije spremna i da nije obilna, kao što je Isus rekao,
jer nisam video da je tih nekoliko sa kojima sam pričao
želelo da ima išta sa Bogom.
To je bilo moje iskustvo dok nisam počeo da otresam prašinu i idem dalje,
kao što je Isus rekao da bi trebalo.
Kada sam to učinio, video sam da je baš tako kao što Isus kaže.
Ako iskusite da žetva nije spremna i obilna,
tražite na pogrešnom mestu.
Možda je vreme da idete dalje i da ne trošite svo svoje vreme na pogrešne ljude."
Te reči mogu se činiti veoma teškim - samo idite dalje i ne trošite svo svoje vreme.
Ali to je ispravno učiniti.
Ispravno je učiniti.
Prebacite ih na Boga.
Molite za te osobe i predajte ih Bogu,
i pustite da ih Bog dovede u tu tačku u kojoj će biti spremni da prime.
U međuvremenu, budite efikasni u Kraljevstvu Božjem.
U ovom poglavlju moje knjige pričam priču o...
Dajem jedan primer o tome.
Jedan primer je jedna žena koju sam odveo Bogu.
Rodila se ponovo, primila je Svetoga Duha. Bilo je divno.
Odvela me je u svoju kuću,
jer je želela da propovedam njenom bratu.
I svog brata je pozvala.
A bilo je još nekih ljudi.
Sedeo sam, jeo i pio, a onda sam počeo da govorim evanđelje njenom bratu.
Ali veoma brzo sam shvatio da nije bio spreman.
Nekoliko puta sam pokušao da spomenem, da iznesem, ali svaki put on je samo...
menjao temu i nije želeo da razgovara.
Zato, umesto da se raspravljam cele te večeri,
pričao sam sa njim o drugim stvarima.
Posle sam otišao kod njegove sestre i rekao joj:
Znam da želiš da se tvoj brat spasi, ali on nije spreman.
Nemoj mu više propovedati. Samo ga još više udaljuješ.
Predaj ga Bogu.
Prepusti ga Bogu, moli se za njega.
Radi ono što sam ti rekao i idi nađi neku osobu mira.
Ona je želela da se on spasi, ali on nije želeo.
To je bila istina.
Šta se dogodilo? Posle godinu dana vratio sam se na isto mesto.
I ovog puta on je bio tamo.
Ovoga puta, kada sam govorio evanđelje, otvorio je svoje srce i rekao:
Želim to. Želim to.
Bog ga je doveo u tačku u kojoj je bio spreman.
Te noći je primio Svetoga Duha.
Kršten je u vodi i primio je Svetoga Duha.
Veoma je važno da razumemo kako Bog deluje.
Ne otvrdnjujte srca ljudi time što ćete propovedati ljudima koji to ne žele.
Samo će vas na kraju napasti.
Biće ogorčeni.
Isus kaže to u Mateji 7:6.
"Ne bacajte bisere pred svinje.
Ako ih bacite, mogu ih pogaziti,
i vrativši se, rastrgnuti vas."
Šta Isus ovde kaže?
Isus kaže: Ne dajte evanđelje ljudima koji ne žele da slušaju.
Oni to neće ceniti. Izrugivaće se.
Napašće vas.
Ne, kada sretnete ljude koji ne žele da slušaju,
idite dalje.
Idite drugim ljudima.
Idite dalje.
I nastavite da idete...
dok ne nađete one koji su spremni.
Kada to učinite, videćete da je tačno to što kaže Isus.
Žetva je spremna.
Žetva je spremna, ali radnika je malo.
Odnosno, radnici su tu, ali su previše zauzeti u ambaru,
radeći druge stvari.
Radnici su previše zauzeti radeći sa pogrešnim ljudima.
Previše su zauzeti drugim stvarima
umesto da nađu tu žetvu koja je spremna.
Ovo je vrlo, vrlo važno.
Ohrabrujem vas da počnete ovo da radite.
Pogledajte te ljude koji se već nalaze u vašim životima.
Ako ima ljudi u vašem životu na koje ste utrošili mesece i godine,
i nikada niste videli kako dolaze Hristu,
kojima je srce počelo da otvrdnjuje...
idite dalje.
Prestanite da trošite svoje vreme na tih nekoliko ljudi.
Idite dalje.
Idite i nađite nekoga ko je spreman da primi.
Bićete iznenađeni.
Oni postoje, ti ljudi koji su spremni,
ti ljudi koji zovu Boga, ti ljudi koji tragaju.
Oni postoje.
Ali nećete ih naći
ako svo svoje vreme utrošite na pogrešne ljude.
Kasnije u knjizi sve ću ovo spojiti.
Sve ovo o čemu smo govorili, o Isusovom pozivu, spojiću.
Ali do tada vas molim da se molite.
Molite se sa mnom. Molite da Bog pošalje radnike.
Molite se i da vas Bog vodi osobi mira.
Molite se da vam Bog otvori oči da vidite ko nije osoba mira.
Imajte to na umu, kada pričate sa ljudima.
Vežbajte. I bivaćete sve bolji i bolji u prepoznavanju toga
ko je osoba mira, a kada da idete dalje.
U početku može biti veoma teško.
Znate, svaki početak je težak.
U početku je teško, kao: je li ovo osoba mira
ili nije osoba mira?
Je li ovo osoba mira sa kojom bi trebalo da sednem i pričam,
ili je to neko sa kime ću samo gubiti vreme?
U početku je teško, ali pokušajte, i učite,
i napredujte, i postajaćete bolji
u tome da prepoznate gde je dobra žetva. Postajaćete bolji u prepoznavanju
ko su ti ljudi koji su spremni da prime.
I onda, kada nađete te ljude, znaćete šta da radite.
Sešćete sa njima, vodićete ih Hristu,
krstićete ih u vodi i Svetome Duhu,
lečićete bolesne, izgonićete demone, kao što ćemo sledeći put pogledati.
I donećete tako mnogo ploda.
Zato, radmo to što je Isus radio.
Radimo to što su radili Isusovi učenici.
Radimo to na šta nas je pozvao Isus.
Znate, Isus je radio isto.
Nije se raspravljao sa tim farisejima.
Nešto im je jasno saopštio, a onda je išao dalje.
A gde smo nalazili Isusa? Sedeo je u domovima grešnika.
Bio je tu da donese spasenje onima koji su bili izgubljeni.
Nije došao da zove pravedne, samopravedne ljude.
Došao je da dovede grešnike u pokajanje.
Došao je da donese izlečenje tim ljudima.
Pogledaćemo to u sledećoj lekciji.
Bog vas blagoslovio! Zdravo!
Isusov poziv